PATVIRTINTA

Lietuvos Respublikos užsienio reikalų

ministerijos kanclerio 2022 m. .......... d.

potvarkiu Nr. ……

**VILNIAUS UNIVERSITETO, VYTAUTO DIDŽIOJO UNIVERSITETO IR KITŲ AUKŠTŲJŲ MOKYKLŲ BAKALAURO IR MAGISTRO STUDIJŲ STUDENTŲ KONKURSO „IDĖJA VILNIAUS SUKAKČIAI: PROJEKTAI, SKIRTI VILNIAUS**

**700-OSIOMS METINĖMS PAŽYMĖTI“ NUOSTATAI**

**I SKYRIUS**

**BENDROSIOS NUOSTATOS**

1. Vilniaus universiteto, Vytauto Didžiojo universiteto ir kitų aukštųjų mokyklų bakalauro ir magistro studijų studentų konkurso „Idėja Vilniaus sukakčiai: projektai, skirti Vilniaus 700-osioms metinėms pažymėti“ (toliau – Konkursas) nuostatai (toliau – Konkurso nuostatai) reglamentuoja Konkurso organizavimo tvarką, reikalavimus **laisvos formos projektams ar projektų idėjoms** (toliau – Projektams), Projektų pateikimo, vertinimo ir nugalėtojų paskelbimo tvarką.
2. Konkurso organizatorius – Lietuvos Respublikos užsienio reikalų ministerija. Konkurso partneriai – Vilniaus universiteto Istorijos fakultetas, Vilniaus universiteto Tarptautinių santykių ir politikos mokslų institutas, Vytauto Didžiojo universitetas ir Vilniaus miesto savivaldybė.
3. Informacija apie Konkursą ir Konkurso nuostatai skelbiami Konkurso organizatoriaus tinklalapyje www.urm.lt ir socialinių tinklų „Facebook“, „Twitter“ ir „LinkedIn“ paskyrose, Konkurso partnerių interneto svetainėse ir socialinių tinklų paskyrose.

**II SKYRIUS**

**KONKURSO TIKSLAS IR UŽDAVINIAI**

1. Konkurso tikslas – atrinkti Projektus, skirtus įgyvendinti 2023 m. pažymint Vilniaus 700-ąsias metines.
2. Konkurso uždaviniai:
	1. skatinti studentų pilietiškumą ir įsitraukimą į valstybinės reikšmės ir apimties iniciatyvas;
	2. skatinti studentus domėtis Vilniaus miesto istorija, kultūra, tradicijomis, dabarties aktualijomis ir kūrybingai žvelgti į Vilniaus ateitį.

**III SKYRIUS**

**KONKURSO DALYVIAI**

1. Konkurse dalyvauja Vilniaus universiteto, Vytauto Didžiojo universiteto ir kitų aukštųjų mokyklų bakalauro ir magistro studijų studentai. Konkurse dalyvaujama individualiai arba komandomis po 2–3 studentus. Vienai mokslo institucijai gali atstovauti neribotas skaičius komandų ir atskirų studentų.
2. Komanda ar pavieniai studentai gali teikti kelis Projektus ‒ vienai ar kitai temai ar abiem temoms.

**IV SKYRIUS**

**KONKURSO ORGANIZAVIMO TVARKA**

1. Konkurso pradžia – 2022 m. vasario 7 d. Projektus reikia pateikti iki 2022 m. kovo 6 d. ‒ atsiųsti PDF formatu elektroniniu paštu viesojidiplomatija@urm.lt.
2. Siunčiant Projektus pridedama užpildyta Konkurso dalyvio (-ės) anketa (priedas). Konkurso dalyvis (-ė), pateikdamas (-a) Projektą Konkursui, patvirtina, kad yra teikiamo Projekto autorius (-ė), Projektą parengė savarankiškai ar kartu su komanda, yra susipažinęs (-usi) ir sutinka su Konkurso nuostatais.
3. Darbų vertinimas vyks 2022 m. kovo 7 d. – kovo 15 d. Konkursui pateiktus Projektus vertins Lietuvos Respublikos užsienio reikalų ministerijos kanclerio potvarkiu sudaryta komisija.
4. Dalyvavimas konkurse yra nemokamas.

**V SKYRIUS**

**REIKALAVIMAI PROJEKTAMS IR JŲ VERTINIMAS**

1. Projektuose turi atsispindėti šios Konkurso temos:

12.1. *Vilnius – šiuolaikinis laisvės ir demokratijos centras*;

12.2. *Šimtmečiais kuriama daugiakultūrė, tolerantiška ir pažangi Lietuvos sostinė.*

1. Projekto aprašymas negali viršyti dviejų A4 formato lapų, mažiausias leidžiamas šriftas ‒ „Times New Roman“ 10 dydžio; jei pridedama spalvotų ar nespalvotų iliustracijų, leidžiama pridėti trečią A4 formato lapą; jei pridedamas vaizdo įrašas, Projekto aprašyme būtina pateikti nuorodą.
2. Projekto aprašyme privalo būti Projekto pavadinimas, nurodoma Projekto esmė, motyvacija (kuo šis projektas bus naudingas Vilniui ir padidins jo žinomumą pasaulyje), numatoma Projekto įgyvendinimo eiga ir terminai.
3. Projektai kuriami lietuvių kalba.
4. Projektai bus vertinami pagal idėjos originalumą (1‒5 balai), atitiktį temai (1‒5 balai), kūrybiškumą (1‒5 balai), Projekto tvarumą (1‒5 balai), įgyvendinimo galimybę (1‒5 balai). Iš viso bus galima surinkti 25 balus.

**VI SKYRIUS**

**KONKURSO DALYVIŲ APDOVANOJIMAI**

1. Visi Konkursui pateiktų Projektų autoriai (-ės) bus kviečiami (-os) į 2022 m. kovo 22 d. (antradienį) Užsienio reikalų ministerijoje (J. Tumo-Vaižganto g. 2, Vilnius) rengiamą apdovanojimų ceremoniją.
2. Komisija atrinks 3 (tris) konkurso nugalėtojus (komandas ar atskirus dalyvius) pagal Konkursui pateiktas temas. Konkurso organizatorius nugalėtojams numato skirti piniginius apdovanojimus – po 700 (septynis šimtus) eurų kiekvienam (-ai) iš trijų nugalėtojų (komandų ar atskirų dalyvių). Nuo šios sumos atskaitomi valstybės nustatyti mokesčiai.
3. Kelionės į apdovanojimų ceremoniją išlaidomis pasirūpina patys dalyviai.
4. Konkurso nugalėtojai bus skelbiami Konkurso organizatoriaus „Facebook“ ir „Twitter“ paskyrose, interneto svetainėje [www.urm.lt](http://www.urm.lt).
5. Konkurso organizatorius kartu su kitomis institucijomis sieks įgyvendinti Konkurso nugalėtojų Projektus.

## VII SKYRIUS

## AUTORIŲ TEISĖS IR ATSAKOMYBĖ

1. Teikdamas (-a) darbą Konkursui, Konkurso dalyvis (-ė) užtikrina, kad jo (jos) sukurtas kūrinys ir (arba) atskiros jo dalys nepažeidžia jokių tretiesiems asmenims priklausančių teisių. Konkurso organizatorius nėra atsakingas dėl trečiųjų asmenų pareikštų pretenzijų dėl kūrinio ir jų teisių pažeidimo padarytos žalos.
2. Konkurso dalyviai (-ės) sutinka su asmens duomenų, pateiktų Konkurso dalyvio (-ės) anketoje, naudojimu Konkurso viešinimo tikslams.
3. Konkurso dalyviai (-ės) perduoda Konkurso organizatoriui išimtines autorių turtines teises į projektus, numatytas Lietuvos Respublikos autorių teisių ir gretutinių teisių įstatymo 15 straipsnio 1 dalyje autorių turtinių teisių galiojimo laikotarpiu Lietuvos Respublikoje ir užsienyje, nemokant atskiro autorinio atlyginimo. Tokiu autoriaus sutikimu laikomas Projekto ir duomenų apie autorių – Konkurso dalyvio (-ės) anketos pateikimas Konkursui.

**VIII SKYRIUS**

**KOMISIJOS DARBO ORGANIZAVIMO TVARKA**

1. Komisija veikia Konkurso organizatoriaus vardu pagal jai suteiktus įgaliojimus.
2. Komisiją sudaro devyni nariai – penki Konkurso organizatoriaus atstovai ir keturi Konkurso organizavimo partnerių deleguoti atstovai.
3. Komisijos veiklos forma yra posėdis arba Komisijos narių apklausa raštu. Visi Komisijos sprendimai įforminami protokolu. Komisijos posėdis yra teisėtas, kai posėdyje dalyvauja ne mažiau kaip pusė visų komisijos narių.
4. Komisijos veiklai vadovauja pirmininkas, o jam nesant – Komisijos pirmininko pavaduotojas.
5. Komisija savo sprendimus priima laikydamasi nešališkumo, objektyvumo, lygiateisiškumo, nediskriminavimo ir skaidrumo principų.
6. Komisija sprendimus priima paprasta balsų dauguma atviru balsavimu. Komisijos narių balsams pasiskirsčius po lygiai, lemiamas Komisijos pirmininko, o jo nesant – Komisijos pirmininko pavaduotojo balsas.

## IX SKYRIUS

## BAIGIAMOSIOS NUOSTATOS

1. Šiuose nuostatuose neaptartus atvejus nagrinėja ir sprendimą priima Konkurso organizatorius.
2. Konkurso organizatorius patvirtina, kad Konkurso metu gautų asmens duomenų apsaugai ir tvarkymo teisėtumui užtikrinti bus imtasi visų būtinų, protingų, teisės aktuose įtvirtintų priemonių.
3. Konkurso organizatorius pasilieka teisę keisti Konkurso sąlygas.

­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_